Athroniaeth, Ffilm a Theledu - Cyrsiau rhan amser i oedolion - Prifysgol Caerdydd
Sut all ffilm a theledu godi rhai o'r cwestiynau mwyaf elfennol am ein bodolaeth? Mewn oes o wylio ar alwad, a yw'r ffordd rydym yn defnyddio ffilmiau a'r teledu wedi newid?' Sut all athroniaeth daflu golau ar ddiwylliant poblogaidd?
Bydd y modiwl hwn yn eich cyflwyno chi i agweddau beirniadol tuag at athroniaeth, ffilm a theledu, gan archwilio'r modd y mae'r meysydd astudio hynny'n gorgyffwrdd ac yn lliwio ei gilydd.
Bydd yn archwilio mathau gwahanol ar genres ar draws y teledu a ffilmiau, o ddramâu hunangyfeiriadol i gomedïau sefyllfa, trwy lens persbectifau athronyddol. Nid oes gofyn am wybodaeth flaenorol, ond bydd chwant am wylio ar alwad ac angerdd am gwestiynu gwir ystyr bywyd ei hun yn sicr o helpu.
Gall pynciau dangosol gynnwys:
Ffilmiau ac Athroniaeth
Hierarchaethau teledu a genres
Beth sy'n real? Cwestiynau athronyddol y Matrix
Ai cyfanswm ein hatgofion ydym? Athroniaeth ac Eternal Sunshine of the Spotless Mind
Teledu ar alwad: The Good Place NBC ac Athroniaeth
Caiff myfyrwyr ddewis ysgrifennu dau aseiniad byr (dadansoddiad 500 o eiriau a thraethawd 1000 o eiriau) neu lunio portffolio o ysgrifau. Gall y portffolio fod ar ffurf beirniadaethau byr, adolygiadau, dadansoddiadau byr o ddamcaniaethau beirniadol, ysgrifennu creadigol ac unrhyw elfennau priodol eraill.
Mae'n bosibl y bydd myfyrwyr yn gweld bod y testunau canlynol yn ddefnyddiol fel deunydd darllen cefndirol ond darperir rhestr ddarllen lawn ar ddechau'r cwrs.
Freeland, Cynthia A., a Thomas E. Wartenberg. Philosophy and film. Routledge
Livingston, Paisley, a Carl Plantinga, golygyddion. The Routledge companion to philosophy and film. Routledge, 2008.